Frank Opoku Acheampong

**Frank Opoku Acheampong** (ba dɔɡe o la October 16, 1993) Asante Mamponɡ poɔŋ, eɛ Ghana bɔli ŋmeɛra naŋ maŋ ŋmɛra nimitɔɔre a korɔ China deme bɔli ŋmɛ suɡu ŋa baŋ boɔna ka Henan FC aneŋ Ghana nembɛrɛ bɔli ŋmɛ kpoŋ ŋa teŋ boɔna ka "National Team."     

## O Bibiiluŋ Bɔle Ŋmeɛbo
O piilee o bɔli ŋmeɛbo Ghana bɔli ŋmɛ suɡu ŋa teŋ boɔna ka Kinɡ Faisal Babes a saŋa ka Romain Krider da la neɛ ne naŋ da kaariba. Sheikh Mansour, da o ŋa naŋ so Enɡland deme bɔli ŋmɛ suɡu ŋa baŋ boɔna ka Manchester City da boɔmuuŋ ka o wa ŋmɛ ka Al-Jazeera, o bɔli ŋmɛ zie kaŋa kaa nyɛ Abu Dhabi poɔŋ la be la. 2010 yuoni poɔŋ, Croatia deme bɔli ŋmɛ suɡu ŋa baŋ boɔna ka NK Osijek da boɔle kyɛ o da ba nyɛ sɔre ka o baŋ ŋmɛ kobɔ    

## O Clubu Toma

### Buriram United
February 2011 poɔŋ, O da te paale Thai Leaɡue T1 bɔli ŋmɛ suɡu ŋa baŋ boɔna ka Buriram United. O bɔli ŋmeɛbo te ɡaale a Thai Leaɡue T1 da vɛŋɛɛ ka Scotland deme bɔli ŋmɛ suɡu ŋa baŋ boɔna ka Celtic da boɔle ka o wa ŋmɛ ka ba nyɛ December 2012 yuoni poɔŋ la be la. January 2013 poɔŋ, Acheamponɡ da yi ɡaaɛ Belɡium bɔli ŋmɛ suɡu ŋa baŋ boɔna ka R.S.C Anderlecht pɛmmo vuoŋ ka a 2012-2013 bɔli vuo ne te baare.   

#### R.S.C Anderlecht
April 16, 2013 poɔŋ da la ka Acheamponɡ da mare nu ku Belɡium deme bɔli ŋmɛ suɡu ŋa baŋ boɔna ka R.S.C Anderlecht waɡre ŋa oŋ da ba la tare zie zaa kyɛ libiri ne baŋ da de de o ne eɛ €1 million. Acheamponɡ da ŋmeɛ o kyɛkyɛ fara waɡre ŋa Anderlecht neŋ KSC Lokeren aŋ da ŋmɛra July 28, mintihi 70 poɔŋ la o naŋ da kpɛ kyɛ baŋ da di be 2-3. September 17 da la o naŋ da ŋmɛ o UEFA Champions Leaɡue kyɛkyɛ fara waɡre ŋa baŋ da ŋmeɛra neŋ Benfica o naŋ da kpɛ mintiri 46 poɔŋ.   

### Tianjin Teda
July 13, 2017 da yinee duoho ka Acheamponɡ ɡaaɛ China bɔli ŋmɛ suɡu ŋa baŋ boɔna ka Tianjin Teda ka a ɡaabu da e kyɔɔtaɛ ayuobo (6) pɛmmo gaabu. Oŋ da ŋmɛ o kyɛkyɛ fara July 22, 2017. O da die ɡoliri anaare (4) a yi kyɛkyɛre pie neŋ ayi (12) a 2017 bɔli ŋmɛ vuo ne a ko Tianjin Teda ka be la da soŋ ba baŋ da naŋ be a bɔli ŋmɛ yi kpoŋ ne. Ka be la da la vɛŋ ka Tianjin Teda dɛme da piile boɔra ka ba deɛ Acheamponɡ ka o e ba suobu November 8,  2017.  

### Shenzhen FC
April 21, 2021 poɔŋ, Shenzhen FC deme da yinee duoruu ka ba deɛ Acheamponɡ waɡre ŋa oŋ da ba la tare ziezaa ŋmeɛra oŋ da de nu mare yuomo anaahe. Ana bɔli ŋmɛ suɡu ne da ba la kyebe January 2024.  

### Henan FC
February 9, 2024, Acheamponɡ da ɡaaɛ China da te paale Henan FC bɔli ŋmɛ suɡu ne poɔŋ.  

## O Ghana Bɔli Ŋmeɛbo
Auɡust 2012 poɔŋ, Ghana da boɔle Acheamponɡ ka o wa kaba ŋmɛ zɔmeeloŋ bɔli neŋ China zie ŋa baŋ boɔna ka Xi'an. O da ŋmeɛ o kyɛkyɛ fara ana bɔli ne poɔŋ a da paale biiri naŋ da piili ne ka a kyɛkyɛ da baare 1-1 Auɡust 15.  

September 23, 2012, ba da vɛŋɛɛ oŋ e Ghana U-20 nenkpoŋ waɡre ŋa Ghana neŋ Morocco U-20 naŋ da ŋmeɛra a "2013 African Youth Championship qualification" o naŋ da di ɡoli ayi ka Ghana da di a kyɛkyɛ 4-1.  

September 10, 2013 poɔŋ da la ka Acheamponɡ di o Ghana nembɛrɛ ɡoli fara waɡre ŋa Ghana neŋ Japan naŋ da ŋmeɛra zɔmeeloŋ bɔli.  

## O Meŋa Vooroŋ
Frank Opoku Acheamponɡ da deɛ o tuurintɔ ŋa baŋ boɔna ka Momie December 15, 2019 a Peduase Valley poɔŋ.  

## O Kyɔɔtare

### Buriram PEA

* Thai Premier Leaɡue: 2011 
* Thai FA Cup: 2011, 2012 
* Thai Leaɡue Cup: 2011, 2012 

### R.S.C Anderlecht

* Belɡian Pro Leaɡue: 2013-14, 2016-17 
* Belɡian Super Cup: 2013, 2014 

### Ghana U-20

* FIFA U-20 World Cup third place: 2013 

### Ghana

* Africa Cup Of Nations runner-up: 2015 

## Sommo Yizie